ΠΑΝΕΠΙΣΤΗΜΙΟ ΠΕΙΡΑΙΩΣ

ΣΧΟΛΗ ΝΑΥΤΙΛΙΑΣ ΚΑΙ ΒΙΟΜΗΧΑΝΙΑΣ

ΤΜΗΜΑ ΝΑΥΤΙΛΙΑΚΩΝ ΣΠΟΥΔΩΝ

«ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ»

Πειραιάς, 6 Απριλίου 2021

Ανακοινώνεται στους φοιτητές του Τμήματος Ναυτιλιακών Σπουδών ότι στο πλαίσιο του Προγράμματος «Πρακτική Άσκηση Τμήματος Ναυτιλιακών Σπουδών» που χρηματοδοτείται από το ΕΣΠΑ, θα πραγματοποιηθεί Πρακτική Άσκηση διάρκειας 3 μηνών κατά τους μήνες Ιούνιος - Σεπτέμβριος 2021 σε επιχειρήσεις σχετικές με το αντικείμενο σπουδών του Τμήματος.

Παρακαλούνται όσοι φοιτητές του **8ου εξαμήνου** επιθυμούν να συμμετέχουν στο Πρόγραμμα της Πρακτικής Άσκησης για τους μήνες Ιούνιος - Σεπτέμβριος 2021, να καταχωρήσουν έως και την **Τετάρτη 21 Απριλίου 2021** την αίτησή τους συνοδευόμενη από:

1) βιογραφικό σημείωμα,

2) κατάσταση αναλυτικής βαθμολογίας, η οποία εκδίδεται αποκλειστικά ηλεκτρονικά (screenshot) από τους φοιτητές από τη διεύθυνση <http://students.unipi.gr/>) και

3) αποδεικτικά ΑΜΚΑ, ΑΦΜ

στο E-PRAKTIKI, στη διεύθυνση <https://praktiki.unipi.gr/e-praktiki/pa_index> (επιλέγετε ΦΟΙΤΗΤΕΣ και μετά ΔΗΛΩΣΗ ΣΥΜΜΕΤΟΧΗΣ).

Η επιλογή των φοιτητών γίνεται με βάση τα παρακάτω κριτήρια:

* **αριθμός μαθημάτων (Α.Μ)** στα οποία έχουν εξεταστεί επιτυχώς ως και την εξεταστική περίοδο του Σεπτεμβρίου του προηγούμενου ακαδημαϊκού έτους (συντελεστής βαρύτητας 50%),
* **μέσος όρος (Μ.Ο) βαθμολογίας μαθημάτων** ως και την εξεταστική περίοδο του Σεπτεμβρίου του προηγούμενου ακαδημαϊκού έτους (συντελεστής βαρύτητας 50%)

Εντός 3 ημερών από την ανάρτηση των αποτελεσμάτων παρέχεται δικαίωμα ένστασης. Μετά την παρέλευση των 3 ημερών οριστικοποιούνται τα αποτελέσματα και η λίστα των συμμετεχόντων στην πρακτική άσκηση εγκρίνεται από τη Γενική Συνέλευση του Τμήματος και ανακοινώνεται λαμβάνοντας υπόψη σε κάθε περίπτωση θέματα προσωπικών δεδομένων.

**Προσοχή:** Οι φοιτητές/φοιτήτριες που θα επιλεχθούν θα πρέπει να έχουν δηλώσει **υποχρεωτικά** την πρακτική άσκηση ως μάθημα επιλογής κατά το εαρινό εξάμηνο

Οι φοιτητές οι οποίοι τελικά θα επιλεχθούν, μπορούν να προτείνουν εταιρεία για την εκπόνηση της πρακτικής τους άσκησης, με την προϋπόθεση α) ότι το αντικείμενο της είναι σχετικό με αυτό του Τμήματος και β) ότι έχουν ήδη έρθει σε επικοινωνία με την εταιρεία και έχουν γίνει δεκτοί σε αυτές. Διαθέσιμες θέσεις πρακτικής άσκησης μπορούν να αναζητηθούν και μέσω της πλατφόρμας https://praktiki.unipi.gr/e-praktiki και του πληροφοριακού συστήματος ΑΤΛΑΣ <http://atlas.grnet.gr/>

Για οποιαδήποτε σχετική πληροφορία, παρακαλώ επικοινωνήστε με το Γραφείο Πρακτικής Άσκησης στο [praktiki@unipi.gr](mailto:praktiki@unipi.gr) ή στο 210 4142163. Επίσης σχετικές πληροφορίες μπορείτε να βρείτε και στη σελίδα <https://praktiki.unipi.gr/index.php/praktikh-askhsh/faq>

Για θέματα τεχνικής υποστήριξης, παρακαλώ επικοινωνήστε με το Helpdesk της Πρακτικής Άσκησης στο [cmak@unipi.gr](mailto:cmak@unipi.gr).

**Καθηγητής Κώστας Χλωμούδης**

**Επιστημονικά Υπεύθυνος Υποέργου**

**Πρακτική Άσκηση Τμήματος Ναυτιλιακών Σπουδών**